- प्रदेश के सीएम शिवराज सिंह जी के साले कांग्रेस में क्या गये, जबलपुर शहर में भी लोग तरह-तरह की बातेें करने लगे. सीएम साहब की एक साली साहिबा भी यहीं पर राजनीति करती हैं, वे नगर निगम में एमआईसी मेंबर भी हैं, उनकी निष्ठा भाजपा में बरकरार है, लेकिन जब इनके भाई साहब ने दल बदल लिया तो बहन जी और सीएम साहब की साली साहिबा पर भी इनसे जलने वाले लोग नजरें गड़ाए हुए हैं कि कहीं यह भी तो नहीं भविष्य में कांग्रेस में शामिल हो जायेंगी. अब बात तो फिलहाल पूरी तरह से हवा-हवाई ही है, लेकिन राजनीति में कोई किसी का सगा नहीं होता, जब जिसको मौका मिलता है चौका जडऩे से नहीं चूकता.